Totodată, cheltuielile cu personalul au crescut cu 4%, până la 11,86 milioane lei.  Acțiunile companiei farmaceutice au crescut vineri cu 0,94%, în condițiile unui rulaj cu titluri BIO în valoare de aproximativ 54.000 lei. Capitalizarea bursieră a Biofarm București (BIO) este de 317,29 milioane lei (69 milioane euro), după ce de la începutul acestui an s-au realizat tranzacții în valoare de 2,645 milioane lei, ce au antrenat o creștere a valorii de piață cu 19,26%, cu câteva puncte procentuale peste evoluția indicelui BET, referința pieței de capital bucureștene.